b'\n_START_ARTICLE_\nManiu\xc4\x8dio tvenkinys\n_START_SECTION_\nIstorija\n_START_PARAGRAPH_\nU\xc5\xbetvank\xc4\x85 stat\xc4\x97 kompanija \xe2\x80\x9eInternational Construction Zimbabwe\xe2\x80\x9c (Piet\xc5\xb3 Afrikos statybin\xc4\x97s kompanijos \xe2\x80\x9eMurray and Roberts\xe2\x80\x9c padalinys). Statybos baigtos 1988\xc2\xa0m. 1996\xc2\xa0m. tvenkinio vandens lygis pirm\xc4\x85kart pasiek\xc4\x97 vir\xc5\xa1\xc5\xb3, per kur\xc4\xaf nuteka perteklinis vanduo._NEWLINE_U\xc5\xbetvanka yra Mvenezio up\xc4\x97s sl\xc4\x97nyje, vidurupyje. Apylink\xc4\x97s yra sausringas lygum\xc5\xb3 kra\xc5\xa1tas. D\xc4\x97l to teko i\xc5\xa1keldinti nema\xc5\xbeai kaim\xc5\xb3. Gyventojai buvo perkeldinti \xc4\xaf gan tolimas vietoves, pvz., tarp Ngundu ir Chiredzi.\n_START_SECTION_\nEkologija\n_START_PARAGRAPH_\nAnks\xc4\x8diau up\xc4\x97je buvo gausu begemot\xc5\xb3, kuri\xc5\xb3 dabar neb\xc4\x97ra. Tvenkinyje labai daug krokodil\xc5\xb3. Nuo j\xc5\xb3 u\xc5\xbepuolim\xc5\xb3 gan da\xc5\xbenai \xc5\xbe\xc5\xabsta vietiniai kaimie\xc4\x8diai, \xc5\xbeuvaujantys tvenkinyje._NEWLINE_Tvenkinyje gyvena kelios r\xc5\xab\xc5\xa1ys afrikini\xc5\xb3 tigrini\xc5\xb3 tetr\xc5\xb3, kaip ir Karibos tvenkinyje\n_START_SECTION_\nElektros gamyba\n_START_PARAGRAPH_\nValstybin\xc4\x97 Zimbabv\xc4\x97s elektros gamybos kompanija \xe2\x80\x9eZimbabwe Electricity Supply Authority\xe2\x80\x9c (ZESA) jau senai kelia mint\xc4\xaf apie elektros gamyb\xc4\x85 Maniu\xc4\x8dio u\xc5\xbetvankoje, ta\xc4\x8diau tr\xc5\xabkstant l\xc4\x97\xc5\xa1\xc5\xb3 \xc5\xa1ie planai ne\xc4\xafgyvendinami. Tyrimai rodo, kad vandens i\xc5\xa1tekliai leist\xc5\xb3 veikti dviem 350 kilovat\xc5\xb3 turbinoms 6000 valand\xc5\xb3 per metus. Taip b\xc5\xabt\xc5\xb3 pagaminama 4,2 gigavatvaland\xc5\xbeiai energijos per metus.\n_START_SECTION_\nIrigacija\n_START_PARAGRAPH_\nManiu\xc4\x8duo tvenkinio vandenimis buvo numatyti dr\xc4\x97kinti agroindustrinio komplekso \xc5\xbeemes ((2000 hektar\xc5\xb3 cukranendri\xc5\xb3), esan\xc4\x8di\xc5\xb3 40\xc2\xa0km \xc5\xbeemiaus u\xc5\xbetvankos._NEWLINE_Vietiniai gyventojai band\xc4\x97 prad\xc4\x97ti kelis irigacijos, naudojant tvenkinio vandenis, projektus, bet l\xc4\x97\xc5\xa1\xc5\xb3 stygius neleido j\xc5\xb3 \xc4\xafgyvendinti._NEWLINE_Statant tvenkin\xc4\xaf buvo numatyta vanden\xc4\xaf naudoti dr\xc4\x97kinti tiek pramoninio \xc5\xbeem\xc4\x97s \xc5\xabkio, tiek vietini\xc5\xb3 gyventoj\xc5\xb3 lkaukus. \xc5\xa0iuo metu vanduo naudojamas tik komerciniam dr\xc4\x97kinimui. Numatyti dr\xc4\x97kinti 3476 hektarai \xc5\xbeemi\xc5\xb3, priklausan\xc4\x8di\xc5\xb3 vietiniams smulkiems \xc5\xabkininkams, taip ir liko nedr\xc4\x97kinamos. 1995\xc2\xa0m., kai rajone ir visoje \xc5\xa1alyje buvo smarki sausra, tvenkinys tebetur\xc4\x97jo 80% vandens, bet \xc5\xa1\xc4\xaf dr\xc4\x97kinimui tenaudojo tik stamb\xc5\xabs komerciniai vartotojai.\n_START_SECTION_\nPoilsis\n_START_PARAGRAPH_\nAnks\xc4\x8diau prie tvenkinio atvykdavo turistai \xc5\xbevejoti ir kitaip pramogauti. Dabar j\xc5\xb3 atvyksta ma\xc5\xbeai, kadangi li\xc5\xab\xc4\x8di\xc5\xb3 i\xc5\xa1plautais keliais gali prava\xc5\xbeiuoti tik visureigiai.'